
[bookmark: _Toc238650694]LIETOTIE SAĪSINĀJUMI

EM                	Ekonomikas ministrija
ES                  	Eiropas Savienība
FM                 	Finanšu ministrija
JG                  	Jauniešu garantijas programma 
JSPA             	Jaunatnes starptautisko programmu aģentūra
LIAA            	Latvijas Investīciju un attīstības aģentūra
LM                	Labklājības ministrija
NEET           	Jaunieši, kas nemācās, nestrādā un neapgūst arodu
NVA             	Nodarbinātības valsts aģentūra
SPKC	Slimību profilakses un kontroles centrs
VM              	Veselības ministrija















1. [bookmark: _Toc238650695]Ieskats darba tirgus situācijā jauniešiem 

[bookmark: _Hlk176264291]Darba tirgus kontekstā jauniešiem nodarbinātības rādītāji parasti tiek analizēti divās vecumā grupās: 15-24 gadi, kas tradicionāli tiek uzskatīta par jauniešu mērķa grupu un aptver periodu, kad jaunieši ienāk darba tirgū un iegūst pirmo darba pieredzi, un 15-29 gadi, kas atbilst plašākai ES izmantotajai pieejai, ietverot arī jauniešus, kuri darba tirgū nonāk pēc augstākās izglītības iegūšanas, īpaši JG īstenošanas kontekstā. Tādēļ turpmāk informācija par jauniešiem tiek atspoguļota pārsvarā vecuma grupai 15-29 gadi, ņemot vērā izmantotos datu avotus un to, kā šī veida informācija tiek atspoguļota statistikas pārskatos un politikas plānošanas dokumentos.
Ilgtermiņā, pēdējos 10 gados, ievērojami samazinājās gan NEET jauniešu skaits un īpatsvars jauniešu kopskaitā, gan jauniešu-bezdarbnieku skaits (neskaitot Covid-19 pandēmijas gadus, kad rādītāji nedaudz pasliktinājās). Savukārt īstermiņā 2025. gadā jauniešu situācija darba tirgū bija mazāk labvēlīga nekā vidēji iedzīvotājiem, pieauga gan ekonomiski neaktīvo jauniešu skaits, gan NEET un bezdarba līmenis. Darba tirgus Latvijā 2025.-2026. gadā saglabājās kopumā stabils, nodarbinātības līmenis būtiski nemainījās, bezdarbs saglabājās salīdzinoši zemā līmenī, lai gan 2026. gada 2. ceturksnī tas nedaudz pieauga līdz 7,0%, ko galvenokārt veicināja augošā iedzīvotāju ekonomiskā aktivitāte un lielāka iesaiste darba meklējumos.[footnoteRef:1] [1:  https://stat.gov.lv/system/files/publication/2026-05/Nr_05_Darbaspeka_apsekojuma_galvenie_raditaji_2025_gada_%2826_00%29_LV.pdf] 

Atbilstoši FM informācijai, 2025. gadā darba tirgus saglabājās kopumā stabils, ko veicināja mērena ekonomikas izaugsme, augsts pieprasījums pēc darbaspēka un pieaugoša iedzīvotāju ekonomiskā aktivitāte. Vienlaikus darba tirgus attīstību turpināja ierobežot demogrāfiskie izaicinājumi, tostarp darbspējas vecuma iedzīvotāju un jauniešu skaita samazināšanās. Neraugoties uz pastāvošo ārējo nenoteiktību un ģeopolitiskajiem riskiem, nodarbinātības līmenis saglabājās stabils, reģistrētais bezdarbs turpināja samazināties, savukārt lielāka iedzīvotāju iesaiste darba tirgū veicināja ekonomiskās aktivitātes pieaugumu.[footnoteRef:2].  [2:  https://www.fm.gov.lv/lv/jaunums/bezdarba-limenis-otraja-ceturksni-sasniedzis-70-iedzivotajiem-aktivak-iesaistoties-darba-tirgu] 

Saskaņā ar FM makroekonomisko rādītāju prognozēm, turpmāk 2027. gadā bezdarba līmenis varētu samazināties līdz 6,3%, 2028. gadā noslīdēt līdz 6,1%, bet nākamajos gados, arvien samazinoties, pietuvoties 5% rādītājam. Tautsaimniecībā nodarbināto skaitu būtiskāk ietekmēs darbspējas vecuma iedzīvotāju skaita samazināšanās, un tas nākamajos gados prognozējams kā stabils, ar nelielu, bet ikgadēju 0,1-0,5% samazinājumu[footnoteRef:3]. [3:  https://www.fm.gov.lv/lv/media/25833/download?attachment] 

Nodarbinātības un bezdarba rādītāju prognozes galvenokārt ietekmē demogrāfiskā situācija Latvijā. Darbspējas vecuma iedzīvotāju skaita samazināšanās ierobežo darbaspēka piedāvājumu, tādējādi saglabājot salīdzinoši augstu nodarbinātības līmeni un zemu bezdarba līmeni pat mērenākas ekonomikas izaugsmes apstākļos. Vienlaikus turpina samazināties arī jauniešu skaits, kas ietekmē darbaspēka pieejamību. Saskaņā ar demogrāfiskajām prognozēm jauniešu un kopējā iedzīvotāju skaita samazināšanās tendence saglabāsies vismaz nākamajā desmitgadē, un būtiskāka situācijas stabilizēšanās varētu būt sagaidāma tikai pēc 2035. gada, kad paaudžu lieluma atšķirības kļūs mazāk izteiktas.

1.attēls: NEET līmenis (15-29 gadi) Baltijas valstīs un ES
2025.gads

EUROSTAT dati  
https://ec.europa.eu/eurostat/databrowser/view/edat_lfse_20/default/table?lang=en&category=educ.educ_outc.edatt.edatt0
[bookmark: _Hlk201135804]NEET jauniešu 15-29 gadu vecumā īpatsvars Latvijas jauniešu kopskaitā (NEET līmenis) 2025.gadā veidoja 11,0% (ES vidējais – 11,0%). Šis rādītājs pakāpeniski samazinās pēdējo 10 gadu laikā, kad ES tas veidoja 14,5%, bet Latvijā -13,3%.
[bookmark: _Hlk176264352]Šo samazinājumu ietekmēja gan pozitīvi faktori – ekonomiskās situācijas uzlabošanās un visaptverošas JG īstenošana Latvijā, gan negatīvi faktori – kopējais jauniešu skaits valstī turpina samazināties, kas arī ietekmē izmaiņas kopējos rādītājos. 
2.attēls: Jauniešu (15-29 gadi) skaita (tūkstošos) izmaiņas Latvijā 
2010.-2026.gada sākumā

CSP dati https://data.stat.gov.lv/pxweb/lv/OSP_PUB/START__POP__IR__IRD/IRD041/
[bookmark: _Hlk201135932]
Pēdējo 10 gadu laikā jauniešu skaits 15–29 gadu vecumgrupā ir samazinājies no 357 tūkstošiem līdz 271 tūkstotim (par 24 %), tomēr pēdējos gados krituma temps ir būtiski palēninājies, un 2025. gadā, salīdzinot ar 2024. gadu, pirmo reizi desmitgadē vērojams neliels jauniešu skaita pieaugums, kas liecina, ka turpmāk jauniešu skaita izmaiņas varētu būt mērenākas un atsevišķās vecuma grupās iespējams arī neliels pieaugums.
Latvijā, salīdzinājumā ar ES vidējo situāciju un citām Baltijas valstīm, ir zemāks jauniešu ekonomiskās aktivitātes līmenis (51,5% pret 55,6% ES vidējo līmeni), kas nozīmē, ka daļa jauniešu tomēr paliek neaktīvi ilgāk un ienāk darba tirgū vēlāk (piemēram, jaunieši biežāk paliek ekonomiski neaktīvi, iegūstot profesionālo vai augstāko izglītību u.c. iemeslu dēļ). Piemēram, pēdējo 10 gadu laikā par gandrīz 10 procentpunktiem ir pieaudzis to jauniešu īpatsvars, kas mācās[footnoteRef:4]. Un līdzvērtīgi ekonomiski aktīvo jauniešu īpatsvars ir krities par 8 procentpunktiem (Lietuvā kritis par 0,6, bet Igaunijā par 0,8 procentpunktiem). Rezultātā Latvijā ir arī zemāks jauniešu nodarbinātības līmenis (45,8% pret 49,1% ES vidējo līmeni). Šis rādītājs pēdējo 10 gadu laikā ir krities par 6 procentpunktiem (Lietuvā samazinājies par 0,9, bet Igaunijā par 3,4 procentpunktiem).  [4:  https://stat.gov.lv/lv/statistikas-temas/iedzivotaji/iedzivotaju-skaits/preses-relizes/28896-jauniesi-latvija-2025?themeCode=MV] 

[bookmark: _Hlk176264439][bookmark: _Hlk201135966]Savukārt attiecībā uz bezdarba situāciju ir jāmin, ka Latvijā tas ir zemāks par ES vidējo līmeni (11,7%), kas nozīmē, ka jaunieši nonāk un paliek bezdarbā īsāku laika periodu un ātrāk atgriežas darba tirgū, par ko liecina arī dati par NVA uzskaitē esošajiem klientiem - jauniešiem. 2025.gada beigās NVA uzskaitē esošo jauniešu vecumā 15 -29 gadi bezdarba ilgums, salīdzinot ar pārējām mērķa grupām (ilgstošie bezdarbnieki, gados vecākas personas, personas ar invaliditāti u.c.), bija daudz īsāks, t.i. 90 dienas, salīdzinot ar vidējo bezdarba ilgumu visiem bezdarbniekiem - 120 dienas. 

3.attēls: Jauniešu (15-29 gadi) ekonomiskā aktivitāte, nodarbinātība 
un bezdarbs Baltijas valstīs un ES 2025.gadā

EUROSTAT dati
https://ec.europa.eu/eurostat/databrowser/view/lfsa_argan__custom_22470288/default/table
https://ec.europa.eu/eurostat/databrowser/view/lfsa_ergan__custom_22470337/default/table
https://ec.europa.eu/eurostat/databrowser/view/lfsa_urgan__custom_22470376/default/table

Jauniešu bezdarbs visās ES dalībvalstīs parasti ir vismaz divas reizes augstāks par vispārējo bezdarba līmeni. Tas atspoguļo faktu, ka ekonomiski aktīvo personu īpatsvars jauniešu vidū ir daudz zemāks nekā pārējās vecuma grupās, jo daudzi jaunieši turpina izglītību un līdz ar to paliek ekonomiski neaktīvi un nav nodarbināti[footnoteRef:5]. Papildus tam jauniešu vidū bezdarbs ir sastopams biežāk, taču tas parasti ir īslaicīgs, jo jaunieši izmēģina dažādas darba iespējas, līdz nostiprinās pastāvīgā nodarbinātībā. [5:  Bezdarba līmeni rēķina tieši no ekonomiski aktīvajiem iedzīvotājiem, un jauniešu vidū daudzi jaunieši turpina mācības un nenonāk darba tirgū, līdz ar to šajā vecuma grupā būs daudz zemāks nodarbināto skaits un rezultātā arī ekonomiski aktīvo iedzīvotāju skaits, kas aprēķinos arī uzrādīs lielāko bezdarba līmeņa īpatsvaru salīdzinājumā ar pārējām vecuma grupām, kurās nodarbināto skaits ir daudz lielāks] 

Vienlaikus Latvijā ir novērojama tendence, ka jaunieši ar iegūtu izglītību darba tirgū ir pieprasīti un salīdzinoši ātri atrod darbu bez būtiskiem šķēršļiem. Tādēļ bezdarba līmenis šajā grupā ir zems. Šo situāciju veicina arī pietiekami elastīgais Latvijas darba tirgus un tas, ka nepastāv papildu darba tiesisko attiecību regulējuma radīta darba tirgus segmentācija. Šāda segmentācija raksturīga, piemēram, Dienvideiropas valstīm vai Polijai, kur bieži tiek izmantoti alternatīvi līgumi tieši jauniešu nodarbināšanai, tostarp stažēšanās līgumi vai īpaši nodokļu stimuli, kas var veicināt darba attiecību uzsākšanu ārpus standarta darba līguma formām un vēlāk – jauniešu ar samērā augstu vai augstu izglītības līmeni atkārtotu nonākšanu bezdarba situācijā.
Savukārt jauniešus ar nepietiekamu izglītības līmeni primāri būtu jāvirza atpakaļ izglītības sistēmā darba tirgum atbilstošo prasmju un kvalifikācijas iegūšanai, kas sniedz ilgtermiņa perspektīvu un iespējas visa darba mūža garumā iesaistīties labāk apmaksātās darba vietās. 
[bookmark: _Hlk176264506]Vienlaicīgi, analizējot NEET jauniešu portretu un ekonomiskās aktivitātes informāciju, jāsecina, kaut arī kopējais NEET jauniešu skaits samazinās (pēdējo 10 gadu laikā), ekonomiski neaktīvo jauniešu skaits un īpatsvars pēdējos piecos gados pakāpeniski pieaug, kas varētu būt saistīts ar iepriekš minētajām tendencēm – to personu, kas zaudēja cerības atrast darbu un to personu, kas nevēlas strādāt, tajā skaitā turpinot izglītību, pieaugumu. Tā vēl arvien katrs desmitais ekonomiski neaktīvais jaunietis nemācījās un nemeklēja darbu (vidēji 11% no ekonomiski neaktīvo jauniešu kopskaita). Kopš 2010.gada NEET jauniešu – bezdarbnieku skaits samazinājās 3 reizes (no 92 tūkstošiem 2010.gadā līdz 29 tūkstošiem 2025.gadā), savukārt NEET ekonomiski neaktīvo jauniešu skaits tikai 1,6 reizes (no 21,9 tūkstošiem 2010.gadā līdz 13,8 tūkstošiem 2025.gadā). Ņemot vērā iepriekš minēto, turpmāk uzsvars būtu jāliek tieši uz ekonomiski neaktīvo jauniešu sasniegšanu, uzrunāšanu un iesaisti dažādos atbalsta pasākumos, kas tai skaitā varētu veicināt ekonomiski aktīvo un nodarbināto jauniešu skaita pieaugumu un jauniešu darba tirgus situācijas uzlabošanos. 







4.attēls: Latvijas jauniešu (15-29 gadi) ekonomiskā neaktivitāte, NEET jauniešu skaits un tostarp ekonomiski neaktīvo jauniešu skaits 

EUROSTAT dati
https://ec.europa.eu/eurostat/databrowser/view/lfsi_neet_a__custom_22470942/default/table
https://ec.europa.eu/eurostat/databrowser/view/lfsa_igan__custom_22470984/default/table
https://ec.europa.eu/eurostat/databrowser/view/lfsa_ugan__custom_17167014/default/table?lang=en

Apkopojot visu iepriekš minēto, zemāk ir sniegta informācija par kopējo jauniešu skaitu un jauniešu sadalījumu dažādās grupās pēc to ekonomiskās aktivitātes. NEET jauniešu skaitā ieskaita ekonomiski aktīvas personas – bezdarbniekus un ekonomiski neaktīvas personas, kas nav iesaistītas mācībās un nemeklē darbu, savukārt tos jauniešus, kas strādā un mācās, uzskaita vienreiz kā nodarbinātās personas. 
5. attēls: Latvijas jauniešu (15-29 gadi) sadalījums pēc ekonomiskās aktivitātes 2025. gadā 


NVA un EUROSTAT dati
https://ec.europa.eu/eurostat/databrowser/view/lfsa_pganws__custom_22471203/default/table

[bookmark: _Hlk200971414]Reģistrēto jauniešu-bezdarbnieku skaits NVA pēdējos gados arī ievērojami samazinājies. 2025.gada beigās NVA uzskaitē bija 7 289 jaunieši vecumā 15-29 gadi, kas veidoja 16,7% no kopējā reģistrēto bezdarbnieku skaita (43 672 personas). 
6.attēls: NVA reģistrēto jauniešu – bezdarbnieku (15-29 gadi) portrets
2025.gada 31. decembris

Jaunieši daudz retāk nokļūst ilgstošā bezdarba situācijā – tikai 4,2% jeb 306 personas no iepriekš minētā reģistrēto bezdarbnieku kopskaita bija NVA uzskaitē ilgāk par gadu (salīdzinājumā ar vidējo 15,2% rādītāju). Kā minēts iepriekš, jauniešu – bezdarbnieku kopskaitā 306 personas jeb vidēji 4,2% no reģistrēto bezdarbnieku kopskaita bija ilgstošie bezdarbnieki, 310 jeb 4,3% –  personas ar invaliditāti, 77 jeb 1,1% –  personas pēc bērna kopšanas atvaļinājuma, 3 983 jeb 54,6% - personas ar vidējo izglītību vai zemāku izglītības līmeni.
Lielākā daļa jauniešu – 87,5% iepriekš bija strādājuši un līdzīgi kā pieaugušo vidū, arī jaunieši vairāk bija strādājuši vienkāršās profesijās un arī pakalpojumu nozarēs – palīgstrādnieks vai noliktavas darbinieks, pārdevējs vai klientu apkalpošanas speciālists, viesmīlis, pavārs u.c.  
[bookmark: _Hlk202374764]1.tabula: NVA reģistrēto jauniešu – bezdarbnieku (15-29 gadi) pēdējās TOP 10 nodarbošanās profesijas
2024. gada 31. decembris

	Pēdējās nodarbošanās profesijas nosaukums (TOP 10)
	Skaits
	% no kopskaita

	Pārdevējs konsultants
	291
	4,0

	Palīgstrādnieks
	222
	3,1

	Viesmīlis
	158
	2,2

	Klientu apkalpošanas speciālists
	156
	2,1

	Krupjē
	133
	1,8

	Mazumtirdzniecības veikala pārdevējs
	131
	1,8

	Pavārs
	98
	1,3

	Bārmenis
	84
	1,2

	Noliktavas darbinieks
	80
	1,1

	Ceha strādnieks
	80
	1,1


NVA dati
Jauniešu (15-29 gadi) vidū, kas reģistrēti NVA, ir ievērojami lielāks cilvēku ar darba tirgum nepietiekamu izglītības līmeni[footnoteRef:6] īpatsvars – 55% no reģistrēto jauniešu kopskaita, salīdzinājumā ar vidēji 43% visās vecuma grupās, kaut arī daļēji tas ir saistīts ar to, ka daļai jauniešu vēl nav iestājies vecums, kad tiek pabeigta profesionālā vai augstākās izglītības iestāde. Vienlaicīgi pēdējo gadu tendences liecina par to, ka arvien vairāk jauniešu izvēlas turpināt mācības formālās izglītības vai aktīvās darba tirgus politikas pasākumu ietvaros.  [6:  līmenis, kas ir vienāds vai zemāks par vispārējo vidējo izglītības līmeni] 


2. [bookmark: _Toc238650696]Atbalsta pasākumi jauniešu iekļaušanai darba tirgū

2014.-2020.gadā, kad NEET jauniešu skaits Latvijā bija ievērojami augstāks,  nodarbinātības atbalsta programmu īstenošanai valstī tika piesaistīts papildus Jaunatnes nodarbinātības iniciatīvas finansējums[footnoteRef:7] un katrā no ES dalībvalstīm sāka darboties JG[footnoteRef:8], kuras ietvaros, veidojot starpinstitūciju sadarbību un piesaistot partnerorganizācijas, NEET jauniešiem tika sniegts komplekss atbalsts izglītības iegūšanai un nodarbinātības veicināšanai. Sākot ar 2021.gadu, kad NEET jauniešu skaits ievērojami samazinājās, jauniešu nodarbinātības atbalsta pasākumi tika integrēti kopējā atbalsta piedāvājumā bezdarbniekiem un NVA turpina sniegt atbalstu jauniešiem, kas atrodas darba meklējumos.  [7:  https://ec.europa.eu/social/main.jsp?catId=1176 ]  [8:  https://ec.europa.eu/social/main.jsp?catId=1161&intPageId=3341&langId=en ] 

[bookmark: _Hlk201136053][bookmark: _Hlk176264649]NVA atbalstu nodarbinātības veicināšanai sniedz jauniešiem sākot no 15 gadiem, tomēr kopumā jaunieši vecumā no 15 līdz 17 gadiem tiek profilēti papildus kvalifikācijas un prasmju iegūšanai. Atsevišķi pasākumi, kuros tiek sniegts atbalsts darba vietu izveidei (piemēram, subsidētās nodarbinātības pasākumi, darbam nepieciešamo iemaņu iegūšana NVO), minimālā vecuma robeža dalībai pasākumos ir augstāka – sākot no 18 gadiem. Kopumā gadā vidēji 22 000 jauniešu vecumā 15-29 gadi piedalās NVA atbalsta pasākumos, un finansējums šo pasākumu īstenošanai katru gadu veido indikatīvi 6 – 8 milj. eiro jeb 14 - 16% no kopējā nodarbinātības atbalsta pasākumu finansējuma.[footnoteRef:9] [9:  Jauniešu dalību skaits reizināts ar vidējām katra pasākuma vienas dalības izmaksām] 

[bookmark: _Hlk201136073]Darbs ar jauniešiem NVA notiek, veicot profilēšanu un izzinot katra jaunieša individuālās spējas, prasmes, kompetences un pieredzi darba tirgū. 
[bookmark: _Hlk201136089]Zemāk ir sniegta informācija par NVA atbalsta pasākumiem nodarbinātības veicināšanai un uzrādīts vidējais jauniešu – dalībnieku skaits katrā no pasākumiem (balstoties uz pieejamo informāciju par dalībniekiem pasākumos 2025.gadā). Svarīgi minēt, ka zemāk uzskaitītie pasākumi (izņemot vasaras nodarbinātības pasākumu) nav paredzēti tikai jauniešiem un tajos var piedalīties jebkurš NVA klients, tomēr kopumā jaunieši 15-29 gadu vecumā ir viena no aktīvākajām dalībnieku grupām aktīvo nodarbinātības pasākumu ietvaros.

2.tabula: NVA atbalsta pasākumi nodarbinātības veicināšanai, kuros piedalās jaunieši
	
	Pasākums
	
	Jauniešu -dalībnieku skaits 2025. gadā

	1.
	Karjeras konsultācijas
	Karjeras konsultācijas pieejamas jebkurā vecumā. Karjeras konsultācijas sniedz NVA karjeras konsultanti un tās ir iespējams saņemt visās NVA filiālēs un klientu apkalpošanas centros gan klātienē, gan attālināti.
Vairāk informācijas - https://www.nva.gov.lv/lv/karjeras-konsultacijas 

	2.
	Profesionālā tālākizglītība, pārkvalifikācija, kvalifikācijas paaugstināšana un neformālās izglītības ieguve (dažādi mācību pasākumi)
	Jauniešiem no 15 gadu vecuma tiek piedāvāta iespēja iesaistīties profesionālās un neformālās izglītības programmās (mācību pasākumu saraksti ir pieejami NVA mājas lapā un tie tiek regulāri pārskatīti un atjaunoti, atbilstoši darba tirgus pieprasījumam). Mācības var tikt apgūtas gan klātienē, gan attālināti, tai skaitā tiek piedāvāta iespēja mācīties atvērto tiešsaistes kursu platformās, veikt ārpus formālās izglītības iegūto prasmju novērtēšanu un iegūt kvalifikāciju. 
Vairāk informācijas - https://www.nva.gov.lv/lv/macibu-pasakumi 
	3 445

	3.
	Darbam nepieciešamo iemaņu attīstība NVO vai augstākās izglītības iestādēs (jauniešiem – studentiem)
	Pasākumā var piedalīties jaunieši no 18 gadu vecuma. Biedrības, nodibinājumi un augstākās izglītības iestādes slēdz līgumus ar jauniešiem uz laiku līdz 6 mēnešiem vai līdz 12 mēnešiem, ja līgumu slēdz ar bezdarbnieku ar invaliditāti, un iesaista jauniešus pasākumā piecas dienas nedēļā no 20 līdz 40 stundām. Pasākuma mērķis ir dot jauniešiem praktiskās zināšanas, kas veicina šo jauniešu konkurētspēju darba tirgū. 
Vairāk informācijas - https://www.nva.gov.lv/lv/darbs-nevalstiskaja-sektora-bezdarbniekiem 
	380

	4.
	Reģionālā mobilitāte
	Pieejams jauniešiem, kas piedalās subsidētās nodarbinātības vai mācību pasākumos, kā arī jauniešiem, kas uzsāk darba attiecības un noslēdz darba līgumu ar darba devēju. Mērķis – palīdzēt jauniešiem nokļūt līdz mācību vietai (visu dalības periodu) vai darba vietai (pirmajos 4 mēnešos, kamēr ilgst pārbaudes periods), ja jaunieša dzīvesvieta atrodas tālu no mācību/darba vietas (vismaz 15 km). 
Vairāk informācijas - https://www.nva.gov.lv/lv/mobilitates-atbalsts-darba-attiecibu-uzsaksanai 
	653

	5.
	Skolēnu vasaras nodarbinātība
	Kā preventīvo pasākumu NVA sadarbībā ar darba devējiem katru vasaru īsteno “Skolēnu vasaras nodarbinātību”, kura ietvaros skolēniem tiek piedāvāta iespēja iegūt pirmo darba pieredzi vasaras brīvlaikā. Pasākuma būtība – sniegt skolēniem praktisku atbalstu karjeras vadības prasmju attīstībai, dot ieskatu darba pasaulē un darba tirgus funkcionēšanas pamatprincipos, iepazīt darba līguma attiecības, apgūt darba drošības pamatprasības, pilnveidot prezentācijas, komunikācijas, sadarbības, organizatoriskās, plānošanas, citas prasmes, iemācīt atbildību par darba rezultātu, organizēt savu laiku un sadzīvi, sniegt noderīgas atziņas izmantošanai tālākajos karjeras izglītības procesos. Skolēnu vasaras nodarbinātības pasākums norisinās no 1. jūnija līdz 31. augustam. Piedalīties pasākumā var skolēni vecumā no 15 līdz 20 gadiem (ieskaitot), kuri iegūst izglītību vispārējās, speciālās vai profesionālās izglītības iestādēs. Skolēns pasākumā vidēji tiek nodarbināts vienu mēnesi. Skolēna mēneša atalgojums par pilnu nostrādātu darba laiku ir ne mazāks par valstī noteiktās minimālās algas apmēru. NVA līdzfinansē  50% no minimālās algas, otru pusi un nodokļu daļu finansē darba devējs.
	11 127

	6.
	Subsidētā nodarbinātība
	Mērķis ir nelabvēlīgākā situācijā esošu bezdarbnieku nodarbināšana valsts līdzfinansētās darba vietās, lai palīdzētu izprast darba tirgus prasības, veicinātu iekļaušanos sabiedrībā un iekārtošanos pastāvīgā darbā. Pasākumā var piedalīties jaunieši, kas vismaz 3 mēnešus bija reģistrēti NVA un atbilst vismaz vienam kritērijam:  persona ar invaliditāti, ilgstošais bezdarbnieks, persona vecumā līdz 29 gadiem (ieskaitot), kura absolvēja speciālo izglītības programmu; persona vecumā līdz 29 gadiem (ieskaitot), kura ir atbrīvota no brīvības atņemšanas iestādes vai ir probācijas klients. Ar dalībniekiem tiek noslēgts darba līgums. Darba devējs var saņemt subsīdiju dalībnieka darba algai 50% vai 100% apmērā (atkarībā no mērķa grupas, bet visvairāk – ja pasākumā piedalās persona ar invaliditāti) no valstī noteiktās minimālās mēneša darba algas vidēji līdz 12 mēnešiem, ja pasākumā piedalās persona ar invaliditāti. Tāpat tiek nodrošināts atbalsts obligāto veselības pārbaužu veikšanai, individuālo aizsardzības līdzekļu iegādei, darba vadītāja piesaistei, darba vietas pielāgošanai personām ar invaliditāti.
Vairāk informācijas - https://www.nva.gov.lv/lv/subsidetas-darba-vietas-pasakumi-noteiktam-personu-grupam-bezdarbniekiem 
	56

	7.
	Apmācība pie darba devēja
	Apmācību pie darba devēja uz laiku līdz trim mēnešiem, apmācības laikā noslēdzot darba līgumu ar apmācībā iesaistīto jaunieti, organizē darba devējam – komersantam, pašnodarbinātai personai, biedrībai (izņemot politisko partiju) vai nodibinājumam – vajadzīgā darbinieka praktiskai sagatavošanai. Šajā pasākumā var piedalīties jaunieši no 15 gadu vecuma. Darba devējs var saņemt dotāciju ikmēneša darba algai 60 % apmērā no valstī noteiktās minimālās mēneša darba algas proporcionāli nostrādātajām stundām mēnesī par 3 apmācību mēnešiem. Tāpat tiek piešķirts papildus atbalsts teorētisko zināšanu apguvei, piesaistot izglītības iestādi, darba vadītāja piesaistei, darba vietas pielāgošanai personām ar invaliditāti, individuālo aizsardzības līdzekļu iegādei. 
Vairāk informācijas - https://www.nva.gov.lv/lv/apmaciba-pie-darba-deveja-bezdarbniekiem 
	72

	8.
	Algoti pagaidu sabiedriskie darbi
	Pasākums tiek īstenots darba iemaņu iegūšanai un uzturēšanai, veicot sociāla labuma darbus. Algotos pagaidu darbus īsteno pašvaldībās, biedrībās vai nodibinājumos bez nolūka gūt peļņu. Jaunieti var iesaistīt šajā pasākumā, ja viņš atbilsts vienam no kritērijiem: nesaņem bezdarbnieka pabalstu; persona ar invaliditāti; persona bez darba bijusi vismaz 36 mēnešus; persona pēc soda izciešanas ieslodzījuma vietā vai probācijas klients; persona pieder pie etniskās minoritātes – romiem. APSD persona var piedalīties 4 mēnešus 2 gadu periodā. 
Vairāk informācijas - https://www.nva.gov.lv/lv/algoti-pagaidu-sabiedriskie-darbi 
	66

	9.
	Komercdarbības atbalsts
	Mērķis ir sniegt atbalstu jaunieša uzņēmējdarbības uzsākšanai. Pasākuma dalībnieks saņem atbalstu biznesa plāna sagatavošanai, izvērtēšanai, grantu uzņēmējdarbības veikšanai (līdz 5 000 euro) un apstiprinātā biznesa plāna īstenošanai pirmajos 6 mēnešos (750 euro mēnesī). Šajā pasākumā jaunieši var piedalīties no 18 gadu vecuma. 
Ja pēc pirmā saimnieciskās darbības gada ir saņemts pozitīvs eksperta atzinums par biznesa plāna īstenošanu, NVA var piešķirt papildu dotāciju līdz 5 000 euro komercdarbības attīstībai.
Vairāk informācijas - https://www.nva.gov.lv/lv/komercdarbibas-uzsaksana 
	57

	10.
	Psihologa atbalsts un dalība Minesotas 12 soļu programmā atkarību pārvarēšanai
	Papildus psiholoģiskais un atkarību pārvarēšanas atbalsts jauniešu integrēšanai darba tirgū.
Vairāk informācijas - https://www.nva.gov.lv/lv/individualas-psihologa-konsultacijas 
https://www.nva.gov.lv/lv/bezdarbniekiem-ar-atkaribas-problemam 
	320


NVA dati, kuros netiek iekļauta informācija par papildus atbalsta pasākumiem, kas veicina jauniešu iesaisti galvenajos  pasākumos - obligātās veselības pārbaudes veikšana, ergoterapeita pakalpojumi, surdotulka pakalpojumi, darba vietas pielāgošana, individuālo aizsardzības līdzekļu iegāde un transporta pakalpojumi.
[bookmark: _Hlk201136212]2025.gadā dažādos NVA atbalsta pasākumos jaunieši vecumā 15-29 gadi piedalījās vairāk kā 34 tūkst. aktivitātēs – papildus tabulā iekļautajai informācijai jāmin, ka 3 992 jaunieši aizpildīja e-karjeras pašizpētes testus, 4 811 persona piedalījās informatīvajās dienās un 434 jaunieši piedalījās EURES pasākumos. 
[bookmark: _Hlk201136284]Tāpat katru gadu NVA organizē Latvijas mēroga pasākumus un kampaņas, kuru ietvaros arī jaunieši aktīvi piedalās, piemēram,  karjeras nedēļas, atvērto durvju dienas personām ar invaliditāti, vakanču gadatirgi u.c. informatīvie pasākumi gan klātienē, gan tiešsaistē, piemēram, tikšanās ar potenciālajiem darba devējiem.  
LM regulāri seko līdzi jauniešu dalības intensitātei NVA atbalsta pasākumos. 2025. gadā jauniešu vecumā 15 – 24 gadi īpatsvars kopējā bezdarbnieku skaitā veidoja 11,5% (unikālās personas pēc bezdarba perioda), savukārt šīs mērķa grupas dalības īpatsvars NVA aktīvās darba tirgus politikas pasākumos bija līdzīgs jeb 10,7 %. Jauniešu vecuma grupai 15-29 gadi īpatsvari attiecīgi veidoja 20,8 % un 20,2 %. 



3. [bookmark: _Toc238650697]Citi atbalsta pasākumi jauniešu integrēšanai sabiedrībā un darba tirgū

LM sadarbībā ar Latvijas Universitāti īsteno profesionālās pilnveides un neformālās izglītības programmu sociālajiem darbiniekiem ar ievirzi un specializāciju “Sociālais darbs ar jauniešiem”[footnoteRef:10]. Šī programma domāta gan pašvaldību, gan nevalstisko organizāciju sociālajiem darbiniekiem. [10:  https://www.lm.gov.lv/lv/profesionalas-pilnveides-izglitibas-programma-socialajiem-darbiniekiem-socialais-darbs-ar-jauniesiem] 

Lai mazinātu vardarbību ģimenē un atbalstītu bērnus, kas ir cietuši no vardarbības, 2024.-2027.gadā tiek īstenoti divi projekti “Atbalsta instrumenti vardarbības ģimenē mazināšanai”[footnoteRef:11] un “Atbalsta pasākumi bērniem ar uzvedības vai atkarību problēmām un to ģimenēm”[footnoteRef:12], kuru ietvaros īsteno informatīvus un izglītojošus pasākumus sabiedrībai un dažādām mērķa grupām, piemēram, bērniem ar uzvedības traucējumiem un viņu ģimenēm, veido tematiskās atbalsta grupas un līdzinieku konsultācijas, izstrādā uzvedības vai atkarības attīstības risku novērtēšanas rīkus,  attīsta multidisciplināro pakalpojumu pieejamību bērniem un viņu ģimenēm, veido bērnu atbalsta speciālistu tīklu un īsteno citus pasākumus mērķa grupas atbalstam. [11:  https://www.lm.gov.lv/lv/projekts/esf-projekts-atbalsta-instrumenti-vardarbibas-gimene-mazinasanai ]  [12:  https://www.bac.gov.lv/lv/projekts/atbalsta-pasakumi-berniem-ar-uzvedibas-vai-atkaribu-problemam-un-gimenem?utm_source=https%3A%2F%2Fwww.google.com%2F ] 

Sadarbībā ar sociālajiem partneriem LM sākot ar 2024. gadu rīko profesionālo skolu jauniešiem konkursu par darba tiesību un darba aizsardzības jautājumiem[footnoteRef:13]. Rīgas Stradiņa Universitātes Darba drošības un vides veselības institūts regulāri īsteno informatīvi izglītojošās aktivitātes pirmsskolas un skolas vecuma bērniem par drošības jautājumiem (NAPO)[footnoteRef:14], kuru ietvaros bērniem saprotamā valodā tiek pasniegta informācija par darbu ar instrumentiem, ķīmiskajām vielām, bīstamībām mājās, skolā, vidē u.c. [13:  https://arodbiedribas.lv/news/lbas-izsludina-pieteiksanos-konkursam-profs-2025/]  [14:  https://www.napofilm.net/lv/learning-with-napo/napo-for-teachers ] 

Izglītības un zinātnes ministrijas Jaunatnes politikas īstenošanas plāna 2025.–2027. gadam[footnoteRef:15] ietvaros tiek īstenoti daudzpusīgi atbalsta pasākumi jauniešiem, īpašu uzmanību pievēršot jauniešu prasmju attīstībai un iesaistei izglītībā, līdzdalībai sabiedrībā un iekļaušanai darba tirgū. Īpaši uzsvērta ir neformālās izglītības loma, brīvprātīgā darba atzīšana, kā arī jauniešu ar ierobežotām iespējām iekļaušana izglītībā, sabiedrībā un darba tirgū. Tiek plānots īstenot pasākumus, kas stiprinās jauniešu pilsonisko kompetenci, digitālās prasmes un veselībpratību, kā arī veicinās viņu aktīvu līdzdalību vietējā un starptautiskā mērogā. Uzņēmējdarbības atbalsta jomā plānots izveidot starpinstitūciju koordinācijas mehānismu, lai uzlabotu jauniešu piekļuvi informācijai par uzņēmējdarbības iespējām, organizēt sadarbības pasākumus ar EM, LM un LIAA, lai informētu jauniešus par uzņēmējspējas attīstības iespējām, tostarp sociālo uzņēmējdarbību. Plānots arī apkopot un analizēt esošos un plānotos pasākumus, kā arī veicināt jauniešu izpratni par uzņēmējdarbību kā karjeras izvēli.  [15:  https://likumi.lv/ta/id/360735-par-jaunatnes-politikas-istenosanas-planu-20252027gadam] 

JSPA īstenotā projekta “Proti un dari!”[footnoteRef:16] mērķis ir attīstīt NEET jauniešu vecumā no 15 līdz 29 gadiem prasmes un veicināt viņu iesaisti izglītībā, tai skaitā aroda apguvē pie amata meistara, nodarbinātībā, NVA īstenotajos aktīvās darba tirgus politikas pasākumos, kā arī nevalstisko organizāciju vai jauniešu centru darbībā. Projekta ietvaros ekonomiski neaktīvajiem jauniešiem ir pieejams mentora atbalsts (ne mazāk kā 20 stundas mēnesī),  neformālās un ikdienas mācīšanās,  speciālistu (psihologs, karjeras konsultants, surdotulks, asistents u. c., izņemot ārstniecības personālu) konsultācijas,  dalība nometnēs, semināros, sporta aktivitātēs, kultūras pasākumos, brīvprātīgā darba aktivitātes, iesaiste nevalstisko organizāciju un jauniešu centru aktivitātēs, pasākumos un projektos, profesijas specifikas iepazīšana, tai skaitā vizītes uzņēmumos, lai izdarītu izvēli attiecībā uz nākotnes profesiju u.c. pasākumi. [16:  https://jaunatne.gov.lv/par-agenturu/programmas-projekti/proti-un-dari-2/ ] 

JSPA 2024.-2028. gadā īsteno šo projektu visā Latvijā sadarbībā ar pilsētu vai novadu pašvaldībām vai pašvaldību apvienībām (sadarbības partneri), valsts un pašvaldības institūcijām (piemēram, sociālajiem dienestiem), biedrībām, nodibinājumiem, jauniešu centriem, sociālajiem partneriem un uzņēmējiem. Kopējais projekta finansējums veido 6,5 milj. euro (ieskaitot ESF Plus finansējumu 5,5 milj. euro apmērā) un dažādos atbalsta pasākumos kopumā ir plānots iesaistīt 2 250 jauniešus vecumā 15 – 29 gadi. Līdz 2025.gada novembrim projekta īstenošanā ir iesaistītas 36 pašvaldības un jauniešu atbalstam novirzīti 1,9 milj. euro apmērā, kas veido 29,5% no kopējā projektam pieejamā finansējuma un pasākumos ir iesaistīti 780 NEET jaunieši, no kuriem 72% jau sekmīgi pabeiguši dalību, atgriežoties darba tirgū vai kļūstot par pašnodarbinātām personām, daļa iesaistījušies NVA piedāvātajos pasākumos, nevalstisko organizāciju darbā vai jauniešu centru darbībā. 
Veicot profilēšanu jauniešiem, kas piedalās projektā, tika secināts, ka daļai pasākumu dalībnieku, īpaši tiem, kuri saskaras ar sociāliem un ekonomiskiem izaicinājumiem, raksturīgas vairākas būtiskas problēmas, kas ietekmē viņu spēju pilnvērtīgi iekļauties sabiedrībā. Psihoemocionālās grūtības, piemēram, zems pašvērtējums, trauksme un depresīvi noskaņojumi, bieži vien apvienojas ar sociālu izolāciju un bailēm no negatīvas pieredzes kolektīvā. Šiem jauniešiem nereti trūkst pārliecības par savām spējām, kas kavē viņu profesionālo un personīgo attīstību, kā arī motivācijas un skaidru dzīves mērķu. Papildus tam daudziem ir nepabeigta izglītība, zema mācību motivācija un neziņa par piemērotām izglītības iespējām, kas vēl vairāk ierobežo viņu konkurētspēju darba tirgū.
Nodarbinātības jomā projekta dalībnieki bieži sastopas ar darba pieredzes trūkumu, neskaidrību par profesijas izvēli un grūtībām noturēties darba attiecībās. Situāciju sarežģī arī veselības ierobežojumi vai invaliditāte, kā arī nepietiekamas zināšanas par pašnodarbinātības un uzņēmējdarbības iespējām. Turklāt daudziem trūkst būtisku dzīves prasmju – gan ikdienas organizēšanā, gan finanšu plānošanā, gan lēmumu pieņemšanā. Mobilitātes ierobežojumi un nepietiekama piekļuve atbalsta resursiem vēl vairāk pastiprina šo jauniešu sociālo atstumtību. Šo problēmu apzināšana ir būtiska, lai izstrādātu mērķtiecīgus un efektīvus atbalsta pasākumus JSPA īstenotā projekta ietvaros.
Papildus iepriekš minētajam, sākot ar 2022. gadu JSPA īsteno atklāto projektu konkursu “Atbalsts iniciatīvām jauniešu ar ierobežotām iespējām iekļaušanai sabiedrībā”, piešķirot finansējumu 10 000 euro apmērā no valsts budžeta biedrībām un nodibinājumiem un atbalstot iniciatīvas un pasākumus, kas ir vērsti uz jauniešu ar ierobežotām iespējām iekļaušanos sabiedrībā uzlabošanu. Atbalsts paredzēts jauniešiem vecumā no 13 līdz 25 gadiem. Tāpat tiek īstenots “Erasmus+” jaunatnes jomas projekts[footnoteRef:17] ar kopējo finansējumu 5,96 milj. euro, kas veicina jauniešu vecumā no 13 līdz 30 gadiem, tostarp jauniešu ar ierobežotām iespējām, sociālo iekļaušanu, līdzdalību, radošumu un kompetenču attīstību jaunatnes jomā. [17:  https://jaunatne.gov.lv/par-agenturu/programmas-projekti/erasmus/] 

2024.–2026. gadā JSPA arī īsteno programmu “Eiropas Solidaritātes korpuss”[footnoteRef:18] ar finansējumu 1,69 milj. euro apmērā no Eiropas Solidaritātes korpusa fonda. Tā paredzēta jauniešiem vecumā no 18 līdz 30 gadiem (humānās palīdzības aktivitātēm līdz 35 gadiem), un tās mērķis ir veicināt jauniešu iesaisti solidaritātes un humānās palīdzības aktivitātēs, attīstot kompetences un stiprinot Eiropas vērtības. [18:  https://jaunatne.gov.lv/par-agenturu/programmas-projekti/eiropas-solidaritates-korpuss/] 

Viedās administrācijas un reģionālās attīstības ministrija 2023.-2026. gadā sadarbībā ar partneriem īsteno projektu "Sabiedrības digitāļo prasmju attīstība"[footnoteRef:19], kura ietvaros iedzīvotājiem vecumā no 16 gadu vecuma bez digitālajām prasmēm vai ar zemu digitālo prasmju līmeni, t.sk. personām ar īpašām vajadzībām, tiek piedāvāta iespēja piedalīties bezmaksas mācībās, kas veicina digitālo pašapkalpošanās prasmju attīstību, tādējādi veicinot personu veiksmīgāku iekļaušanos sabiedrībā, t.sk. nodarbinātībā, ikdienas sadzīves jautājumu mūsdienīgā risināšanā un kvalitatīvas dzīves uzlabošanā. Eiropas Savienības Atveseļošanas fonda finansējums projektam veido 9,0 milj. euro un tajā plānots iesaistīt 40 000 personas, tai skaitā līdz 2 500 jauniešiem vecumā 16-25 gadi. [19:  https://www.varam.gov.lv/lv/projekts/atveselosanas-fonda-projekts-nr-2321i0123icfla001-sabiedribas-digitalo-prasmju-attistiba?utm_source=https%3A%2F%2Fwww.google.com%2F] 

Lai veicinātu jauniešu veselības uzlabošanos, VM un SPKC 2021.–2027. gadā īsteno vairākas mērķtiecīgas iniciatīvas - organizē informatīvus pasākumus par HIV, hepatītu, seksuāli transmisīvajām infekcijām un tuberkulozi, kā arī veicina sabiedrības izpratni par veselīgu uzturu, atkarību riskiem un drošību ikdienā. Īpaša uzmanība tiek pievērsta bērnu un jauniešu auditorijai, piemēram, veicinot dzeramā ūdens patēriņu un mazinot cukuroto dzērienu lietošanu, kā arī izglītojot jauniešus par zobu un mutes dobuma veselību.
2025.–2028. gadā VM īsteno Eiropas Sociālā fonda Plus projektu “Nacionāla mēroga veselības veicināšanas un slimību profilakses pasākumi”[footnoteRef:20] - tā ietvaros plānotas sabiedrības informēšanas kampaņas par veselības tēmām, fizisko aktivitāšu veicināšana bērniem un jauniešiem, kā arī pētījums par jauniešu bērnībā piedzīvoto nelabvēlīgo pieredzi. Šie pasākumi vērsti uz jauniešu un sabiedrības kopumā zināšanu stiprināšanu, veselīga dzīvesveida paradumu veidošanu un ilgtermiņā – sabiedrības veselības uzlabošanu. [20:  https://www.vm.gov.lv/lv/4121-nacionala-meroga-veselibas-veicinasanas-un-slimibu-profilakses-pasakumi?utm_source=https%3A%2F%2Fwww.google.com%2F] 

Jauniešiem, kuri vēlas attīstīt uzņēmējdarbības idejas vai uzsākt savu biznesu, LIAA piedāvā plašu atbalsta instrumentu klāstu programmas “Idejai un attīstībai” ietvaros. Atbalsts aptver dažādus uzņēmējdarbības attīstības posmus, sākot no idejas validācijas un biznesa modeļa izstrādes līdz mentoringam, konsultācijām, mācībām, inkubācijas pakalpojumiem un atbalstam jaunu produktu un pakalpojumu attīstībai. Šīs iespējas veicina jauniešu uzņēmējspēju attīstību, sekmē inovāciju ieviešanu un rada priekšnoteikumus jaunu uzņēmumu un darba vietu veidošanai Latvijā[footnoteRef:21]. [21:  https://www.liaa.gov.lv/lv/programmas/idejai-un-attistibai] 

1. Jauniešu NEET līmenis Latvijā 2025. gadā bija 11,0%, kas sasniedzis ES vidējo līmeni (11,0%). Kaut arī rādītājs būtiski samazinājies pēdējo 10 gadu laikā, tomēr 2025. gadā tam ir vērojama pieauguma tendence, kas tai skaitā atspoguļo kopējās izmaiņas darba tirgū, kas ir saistītas ar ārējiem ekonomiskā un ģeopolitiskā rakstura faktoriem, inflācijas palielinājumu un negatīvo demogrāfisko situāciju.

2. Pēc ilgstošas lejupslīdošas tendences jauniešu skaits Latvijā ir nedaudz pieaudzis salīdzinājumā ar iepriekšējo gadu, kas var liecināt par tendences stabilizēšanos.

3. Latvijā ir otrs zemākais jauniešu bezdarba līmenis Baltijas valstīs (11,1%), kas ir arī zemāks par ES vidējo (11,7%), un jaunieši bezdarba situācijā uzturas īsāku laiku salīdzinājumā ar citām iedzīvotāju grupām.

4. Ekonomiski aktīvo jauniešu īpatsvars Latvijā ir zemāks nekā ES vidēji (51,5% pret 55,6%), kas saistīts ar to, ka jaunieši, kas iegūst izglītību, retāk iesaistās darba attiecībās un atliek darba uzsākšanu uz vēlāko periodu.

5. NVA atbalsta pasākumos 2025. gadā piedalījās vairāk nekā 22 000 jauniešu, tostarp lielākie pēc dalībnieku skaita pasākumi bija karjeras konsultācijas, prasmju apguves pasākumi un skolēnu vasaras nodarbinātība.

6. NVA katru gadu organizē Latvijas mēroga pasākumus un kampaņas, piemēram,  karjeras nedēļas, atvērto durvju dienas personām ar invaliditāti, vakanču gadatirgus u.c. informatīvos pasākumus gan klātienē, gan tiešsaistē, tai skaitā, tikšanās ar potenciālajiem darba devējiem, tādējādi paplašinot iespējas jauniešiem izzināt aktuālo situāciju darba tirgū un veidot pāreju uz nodarbinātību.

7. Jaunieši ar zemāku izglītības līmeni biežāk nonāk bezdarbā, un viņiem ir grūtāk noturēties darba tirgū, tāpēc veicot profilēšanu, NVA uzsvars tiek likts tieši uz izglītības turpināšanu un kvalifikācijas paaugstināšanu, iesaistot jauniešus dažādās mācību programmās atbilstoši esošajam darba tirgus pieprasījumam.

8. JSPA projektā “Proti un dari!” tiek atbalstīti NEET jaunieši, kas nav reģistrēti NVA, piedāvājot mentoru atbalstu, neformālo izglītību, konsultācijas un iesaisti sabiedriskajās aktivitātēs. JSPA īsteno arī citas jauniešu atbalsta programmas, tostarp “Erasmus+” un “Eiropas Solidaritātes korpuss”, kas veicina jauniešu sociālo iekļaušanu, līdzdalību un kompetenču attīstību.

9. VM un SPKC īsteno mērķtiecīgas veselības veicināšanas iniciatīvas jauniešiem, tostarp informatīvas kampaņas, fiziskās aktivitātes veicināšanu un vairākus pētījumus par bērnu un jauniešu veselības un psiho-emocionālo stāvokli.

10. LIAA programmas “Idejai un attīstībai” daudzveidīgais atbalsts jauniešiem veicina uzņēmējspēju un inovāciju attīstību, kā arī rada priekšnoteikumus jaunu uzņēmumu un darba vietu veidošanai Latvijā.

NODERĪGA INFORMĀCIJA


· Iedzīvotāju skaits un tā izmaiņas:

https://stat.gov.lv/lv/statistikas-temas/iedzivotaji/iedzivotaju-skaits/247-iedzivotaju-skaits-un-ta-izmainas 

· Darba tirgus statistika:

https://www.lm.gov.lv/lv/darba-tirgus-statistika-petijumi-publikacijas

· Pasākumi bezdarbniekiem, darba meklētājiem un bezdarba riskam pakļautām personām:

https://www.lm.gov.lv/lv/pasakumi-bezdarbniekiem-darba-mekletajiem-bezdarba-riskam-paklautam-personam

· Darba tirgus prognozes, prasmes un mācību iespējas:

https://www.lm.gov.lv/lv/darba-tirgus-prasmes-prasmju-prognozes-apmacibu-saraksti 

· Karjeras konsultācijas:

https://www.nva.gov.lv/lv/pakalpojumi-0

· Jauniešu garantija:

https://www.lm.gov.lv/lv/jauniesu-garantija-0 

Kopējais jauniešu skaits Latvijā
266 800     100%


no tiem:
   - skolēni un studenti
115 700     89,0%
   - neaktīvie NEET (slimo, nemeklē darbu, nevēlas strādāt, kopj kādu no ģimenes locekļiem, zaudēja cerības atrast darbu u.c.)
13 800     11,0%


Ekonomiski neaktīvie jaunieši
129 500     49%


Ekonomiski aktīvie jaunieši
137 300     51%


no tiem: 
   - nodarbinātie 
122 100     88,9%
  - bezdarbnieki
15 200     11,1%
   - t.sk. NVA reģistrētie bezdarbnieki
7 243     5,3%



7 289 personas


4 005 sievietes (55%)


3 284 vīrieši (45%)


IZGLĪTĪBA


19% augstākā


24.9% profesionālā


BEZDARBA ILGUMS


80.5% 
0-6 mēneši


15.3% 
6-12 mēneši


33.4% vispārējā vidējā


19.4% pamatizglītība


3.3% nav norādīta vai zemāka par pamata


3.6% 
1-3 gadi


0.6% 
3 un vairāk gadi


REĢIONI


47.8% Rīga un Pierīga


15% Latgale


14.9% Kurzeme


11.2% Zemgale


11.1% Vidzeme


Series 1	
ES vidējais	Latvija	Igaunija	Lietuva	0.11	0.11	0.112	0.124	

tūkst.	
2010	2015	2020	2026	450	357	289	271	

Ekonomiskā aktivitāte	
ES vidējais	Latvija	Igaunija	Lietuva	0.55600000000000005	0.51500000000000001	0.58599999999999997	0.52600000000000002	Nodarbinātības līmenis	
ES vidējais	Latvija	Igaunija	Lietuva	0.49099999999999999	0.45800000000000002	0.499	0.46800000000000003	Bezdarba līmenis	
ES vidējais	Latvija	Igaunija	Lietuva	0.11700000000000001	0.111	0.14899999999999999	0.11	


NEET skaits	
2010	2015	2020	2025	92000	47000	33000	29000	no tiem ekonomiski neaktīvi	
2010	2015	2020	2025	21900	20600	12800	13800	Kopējais ekonomiski neaktīvo jauniešu skaits	
2010	2015	2020	2025	195700	136800	125300	129500	

